**UNIT 6**, Lesson 18  
*Home again (part 3)*

**OPIS:** na kraju ove lekcije ćeš pokazati razumijevanje slušanjem i čitanjem, te ćeš

moći opisati vremenske prilike na engleskom jeziku

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* Nakon što se Cathy vratila iz škole u prirodi, njezini roditelji su imali mnoštvo pitanja za nju.

Jedno od tih pitanja je bilo **What was the weather like?** tj. *Kakvo je bilo vrijeme?*


* **The weather was glorious the whole week. It wasn't as cold as the weather forecast said.**

*Vrijeme je bilo sjajno cijeli tjedan. I nije bilo hladno kao što su najavili u vremenskoj prognozi.*

* Sjećate li se još nekih riječi kojima biste mogli opisati vremenske prilike, a koje ste naučili u prethodnim razredima.

Otvori svoju bilježnicu, te nacrtaj spidergram.

U središte upiši WEATHER (vrijeme), te se prisjeti svih riječi vezanih za vremenske prilike i neprilike koje si do sad naučio.



**STEP 2 (2. korak)**

* Otvori svoj udžbenik DIP IN 5 na 105. stranici i promotri crteže iz vremenske prognoze.

Zapiši riječi ispod pored crteža na crtu **Weather** / *Vremenske prilike*!

**snow storm** *snježna oluja*

**foggy**  *maglovito*

**cloudy**  *oblačno*

**windy** *vjetrovito*

**rainy** *kišovito*

**wet** *vlažno*

**sunny**  *sunčano*

**warm**  *toplo*

**

* Što je to **WEATHER REPORT**?


Weather report je izvještaj o vremenu! Dakle, izvještaj o trenutnim vremenskim prilikama.

A **WEATHER FORECAST** je vremenska prognoza, tj. procjena očekivanih vremenskih uvjeta.

* U drugom zadatku na 105. stranici udžbenika trebaš odgledati WEATHER REPORT na sljedećoj poveznici, te nadopuniti podatke koji nedostaju, moraš spojiti grad s odgovarajućim piktogramom, te zabilježiti temperaturu u tom gradu.

Prilikom gledanja video zapisa, obrati pažnju na LOOK! Okvir i čitanje stupnjeva u engleskom jeziku – 2 degrees centigrade!

<https://youtu.be/xozCOBlIohM>



* Nakon što si napisao gradove i temperature u drugom zadatku, krenut ćeš na treći zadatak na 106. stranici svog udžbenika.

U trećem zadatku moraš odgovoriti na postavljena pitanja.

*Koja je razlika između izvješća o vremenu i vremenske prognoze?*

*Kakvo je vrijeme danas?*

*Kakvo je vrijeme bilo jučer/prošle nedjelje/prije dva dana?*

* [](https://wordwall.net/resource/276005/engleski-jezik/weather-find-12-words-connected-weather)Na sljedećoj poveznici probaj pronaći 12 riječi vezanih uz vremenske prilike i vremensku prognozu:

<https://wordwall.net/resource/276005/engleski-jezik/weather-find-12-words-connected-weather>

**DOMAĆA ZADAĆA:**

* Za domaću zadaću riješi 4. zadatak na 103. stranici svoje radne bilježnice, pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.
* Osim toga u roku tjedan dana ćeš izraditi i projektni zadatak.

Slijedi model WEATHER REPORTA iz udžbenika i iz videa koji si odgledao tijekom ovog nastavnog sata, prati vrijeme u 5 gradova Hrvatske i napiši izvještaj o vremenu za tih pet gradova, te potom koristeći svoj tablet ili mobitel snimi WEATHER REPORT za tih pet gradova. Kada si gotov projektni zadatak pošalji učitelju/učiteljici na dogovoreno virtualno mjesto.

ROK ZA PREDAJU OVOG PROJEKTNOG ZADATKA JE TJEDAN DANA!

*Autor: Siniša Vuksan*

*VIDEO ovog online nastavnog sata možete pronaći na poveznici:*

[*https://youtu.be/jnIfLqKECxA*](https://youtu.be/jnIfLqKECxA)