**UNIT 6**, Lesson 19  
*Outdoor school (part 1)*

**OPIS:** na kraju ove lekcije ćeš moći imenovati vrste televizijskih emisija,

te ćeš moći opisati sadržaj omiljenih televizijskih emisija

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* U zadnje vrijeme smo svi doma više nego inače, pa kako onda provodimo to vrijeme?

Kako provodite večeri?

**Do you like watching TV?**  *Voliš li gledati TV?*

**How many hours a day do you watch TV?** *Koliko sati dnevno gledaš TV?*

**Could you live without TV?**  *Bi li mogao živjeti bez TV-a?*

* Što sve gledaš na TV-? Znaš li imenovati vrste televizijskih emisija?
* Otvori svoj udžbenik DIP IN 5 na 107. stranici i promotri naslov i nazive vrsta televizijskih emisija na engleskom jeziku. Prepoznaješ li o kojim vrstama televizijskih emisija je riječ?
* Pogledaj video na sljedećoj poveznici i provjeri znaš li značenje riječi navedenih u 2. zadatku na 107. stranici svog udžbenika, te zaokruži one vrste televizijskih emisija koje ti često gledaš:

<https://youtu.be/_frxp8AN9lY>

**the news** *vijesti*

**cartoons** *crtani filmovi*

**sitcoms** *komične serije*

**talk shows** *razgovorne emisije*

**quiz shows**  *kvizovi*

**documentaries** *dokumentarci*

**soap operas**  *sapunice*

**films**  *filmovi*


**sports programmes** *sportske emisije*

**reality shows**  *reality emisije, zbiljokazi*

**STEP 2 (2. korak)**


* Možeš li za svaku vrstu televizijskih emisija navesti po dva primjera?

Otvori svoju bilježnicu i navedi po dva primjera za svaki televizijski žanr.



* Koje televizijske žanrove ti voliš gledati, a koje ne? Zašto?

Koristeći strukture iz 3. zadatka na 107. stranici svog udžbenika zapiši dvije rečenice o onome što voliš gledati i dvije rečenice o onome što ne voliš gledati.


[](https://wordwall.net/resource/276003)

* Uvježbati nazive vrsta televizijskih programa možeš i na sljedećoj poveznici:

<https://wordwall.net/resource/276003>

**STEP 3 (3. korak)**

* Jesi li primijetio da su svi nazivi televizijskih emisija napisani u množini.
* Pogledaj LOOK okvir na 107. stranici udžbenika! Kako dobivamo množinu imenica?



* Imenici u jednini dodajemo nastavak -s kako bismo dobili množinu; a cartoon – cartoons, a show – shows.

Ali što ako imenica u jednini završava na -y?


Tada ćeš -y pretvoriti u -i, te potom dodati nastavak -es; a documentary – documentaries, a story – stories.

* Gdje ćeš pronaći vrijeme kada i na kojem TV programu počinje određena emisija?

U TV vodiču – **TV guide**.

* Otvori svoju radnu bilježnicu na 104. stranici i promotri 2. zadatak.

U ovom zadatku trebaš pogledati TV guide i nadopuniti rečenice nazivima vrsta televizijskih emisija koje se na određenom TV kanalu prikazuju u navedeno vrijeme.



**DOMAĆA ZADAĆA:**

* Za domaću zadaću riješi 3. zadatak na 105. stranici svoje radne bilježnice, , pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.

*Autor: Siniša Vuksan*

*VIDEO ovog online nastavnog sata možete pronaći na poveznici:*

[*https://youtu.be/\_7iC5V70Xiw*](https://youtu.be/_7iC5V70Xiw)