**UNIT 6**, Lesson 19  
*An evening at home (part 3)*

**OPIS:** na kraju ove lekcije ćeš moći opisati prošle radnje koristeći pravilne glagole i

glagol „to be“ u Past Simple glagolskom vremenu

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju


**STEP 1 (1. korak)**

* Tijekom cijelog petog razreda razgovarali smo o sadašnjosti, te smo tek nedavno spomenuli i prošlo glagolsko vrijeme. Kako se ono zove? **Past Tense** ili **Past Simple**.
* Do sad smo međutim, naučili samo Past Simple glagola **TO BE** (biti), te smo rekli da glagol biti u prošlosti ima dva oblika WAS ili WERE.

*WAS ćemo koristiti u prvom i trećem licu jednine, dok ćemo u svim ostalim licima koristiti WERE.*

* A što je sa ostalim glagolima?
* Otvori svoj udžbenik DIP IN 5 na 109. stranici, te promotri tablicu u 1. zadatku.

Pokušaj sastaviti što više smislenih rečenica kombinirajući elemente iz tablice.



* Što sve riječi u prvom stupcu imaju zajedničko?

play**ed** – paint**ed** – fix**ed** – talk**ed** – rain**ed** – prepar**ed** – visit**ed** – watch**ed**

Sve one završavaju na -ed! Dakle, glagolima u Past Tensu ćemo dodavati nastavak -ed (i to u svim licima jednine i množine) kako bismo izrekli radnje koje su se dogodile i završile u prošlosti.

* Pokušaj prevesti rečenice koje si složio!

**I played football yesterday.**  *Ja sam jučer igrao nogomet.*

* [](https://www.e-sfera.hr/dodatni-digitalni-sadrzaji/fb24495d-8806-46ce-af96-2a42b185255e/assets/interactivity/self-check/index.html)Rješavanjem zadatka na sljedećoj poveznici možeš provjeriti jesi li dobro usvojio pravila za Past Tense:

<https://www.e-sfera.hr/dodatni-digitalni-sadrzaji/fb24495d-8806-46ce-af96-2a42b185255e/assets/interactivity/self-check/index.html>


**STEP 2 (2. korak)**

* Pogledaj rečenice koje osobe izgovaraju u 3. zadatku na 109. stranici svog udžbenika.

Pored tih rečenica se nalaze pitanja o tome gdje se tko od osoba nalazio.

Npr. Caroline kaže: „Brad Pitt acted really well.“ – Brad Pitt je zaista dobro glumio.

Gdje je onda ona bila? Gledala je film – vjerojatno u kinu!





* U SPEAKING / WRITING zadatku ćeš u svoju bilježnicu zapisati nekoliko rečenica o jučerašnjem danu tebe i tvoje obitelji. Što ste ti i tvoji ukućani jučer radili?

**DOMAĆA ZADAĆA:**

* Za domaću zadaću riješi 7. zadatak na 106. stranici svoje radne bilježnice, te 9. zadatak na 107. stranici svoje radne bilježnice, pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.

*Autor: Siniša Vuksan*

*VIDEO ovog online nastavnog sata možete pronaći na poveznici:*

[*https://youtu.be/HK2SyYr5rMs*](https://youtu.be/HK2SyYr5rMs)